**Νέες προκηρύξεις θέσεων για Μεταδιδάκτορες, Διδακτορικούς φοιτητές και Μεταπτυχιακούς φοιτητές στο αντικείμενο “Σχεδιασμός, υλοποίηση και αξιολόγηση παρέμβασης (βασιζόμενη στις αρχές του “sustainable and healthy eating”, Willett et al., Lancet 2019) για τη μείωση παραγόντων κινδύνου για χρόνια, μη μεταδιδόμενα νοσήματα σε άτομα ηλικίας άνω των 60 ετών”.**

Το φθινόπωρο του 2023 θα ξεκινήσει η υλοποίηση της παρέμβασης σε ηλικιωμένους στα πλαίσια του Ευρωπαϊκού Ερευνητικού Προγράμματος (HORIZON EUROPE) με τίτλο **PLANEAT:** Food systems transformation towards healthy and sustainable dietary behaviour (<https://planeat-project.eu/>).

Για τις ανάγκες του έργου που αφορά στο σχεδιασμό, την υλοποίηση και την αξιολόγηση της παρέμβασης στην Αττική, οι Καθηγητές κ. Ιωάννης Μανιός και κ. Κωνσταντίνος Αναστασίου θα προκηρύξουν τις παρακάτω θέσεις:

* 1 θέση για Μεταδιδακτορικό ερευνητή
* 1 θέση για εκπόνηση Διδακτορικού
* 3 θέσεις για ερευνητές (με ή χωρίς μεταπτυχιακό τίτλο σπουδών)

Οι θέσεις αυτές αφορούν 2-3 έτη απασχόλησης, θα είναι έμμισθες και το ύψος των απολαβών θα καθοριστεί βάσει των προσόντων των υποψηφίων και του χρόνου που μπορούν να αφιερώσουν στην υλοποίηση του σχετικού έργου.

Οι ενδιαφερόμενοι μπορούν να στείλουν το βιογραφικό τους ή/και να επικοινωνήσουν για περαιτέρω πληροφορίες και διευκρινήσεις στα e-mails: nmourouti@hua.gr; acostas@hua.gr και manios@hua.gr